Rintarauhasen metyleenisinimerkkaus

Metyleenisinimerkkaus tarkoittaa erittävän maitotiehyeen merkitsemistä siniväri-varjo­aineseoksella patologisen galaktografialöydöksen perusteella ennen leikkausta.

Ajan varaaminen ja yhteystiedot:

Katso ohje: [Tutkimusten ajanvaraus kuvantamisen vastuualueella](https://intra.oysnet.ppshp.fi/dokumentit/Kuvantamisen%20ohje%20sislttyyppi/Tutkimusten%20ajanvaraus%20kuvantamisen%20toimialueella.docx?d=w5b4e8386b25b44b293244bc2d8b4d3e0)

Tutkimuspaikka: G-kuvantaminen (Avohoitotalo, R-kerros)

Oberon: Kustannuspaikka Z3375, Resurssi RMG21

Tiedustelut: arkisin klo 8.00–15.00 puh. 040-5811728

Vastaukset: Lausunto tutkimuksesta on luettavissa potilaskertomuksesta tutkimuspäivänä heti tutkimuksen jälkeen.

Indikaatiot/kontraindikaatiot ja riskit

Indikaatiot:

* Erittävä maitotiehyt (verinen tai seröösi erite), jossa todettu galaktografiassa tiehyensisäinen tuumori.

Kontraindikaatiot:

* Erityksen loppuminen
* Varjoaineallergia, jodiyliherkkyys (relatiivinen) vaihtoehto: MRI-tehosteaine

Riskit:

* Sädeannos
* Varjoaineen aiheuttama yliherkkyysreaktio
* Siniväri-varjoaineseoksen joutuminen tiehyeen ulkopuolelle.

Esivalmistelut

* Tut­kimuksen edellytyksenä on, että nänniä puristettaessa saadaan esille eri­tettä. Rinnan puristelua kannattaa välttää toimenpidepäivän aamuna, ettei tie­hyt tyhjene.
* Ilmoittakaa röntgenhenkilökunnalle mahdollisesta jodiyliherkkyydestä.

Tutkimuksen kulku

* Erittävään maitotiehyeeseen asetetaan ohut tylppä neula, josta ruiskutetaan pieni määrä metyleenisiniväri-varjo­aineseosta. Rinnasta otetaan kaksi röntgenkuvaa kuten mammografiassa kevyesti puristaen.
* Tutkimus kestää ½-1 tuntia.

Jälkihoito ja seuranta

* Rinnan puristelua vältettävä, ettei tiehyt tyhjene ennen leikkausta.